OzLabs/hebrew-wiki-articles huggingface dataset:
פשחור בן מלכיה

פַּשְׁחוּר בֶּן-מַלְכִּיָּה, הוא דמות מקראית. שמו מופיע ב. פשחור בן מלכיה היה אחד משריו של המלך צדקיהו, שנשלחו לירמיהו במצוות המלך בבקשה: "דְּרָשׁ-נָא בַעֲדֵנוּ אֶת-ה', כִּי נְבוּכַדְרֶאצַּר מֶלֶךְ-בָּבֶל נִלְחָם עָלֵינוּ; אוּלַי יַעֲשֶׂה ה' אוֹתָנוּ כְּכָל-נִפְלְאֹתָיו, וְיַעֲלֶה מֵעָלֵינוּ". ב פשחור בן מלכיה המלווה ביהוכל בן שלמיהו, דורשים את מותו של ירמיהו.

יש הסוברים כי פשחור בן מלכיה וצפניה בן מעשיה אשר נשלחו לירמיהו על מנת שיתפלל עבור העיר היו מרעיו של ירמיהו ואולי אף פרו-בבליים כמוהו, וזאת מפני שקשה להעלות על הדעת שצדקיהו ישלח פקידי חצר במטרה לאיים על ירמיהו בעודו מבקש שיתפלל עבורם. אך ב, פשחור בן מלכיה ויהוכל בן שלמיהו, מבקשים את מותו של ירמיהו: "כִּי-עַל-כֵּן הוּא-מְרַפֵּא אֶת-יְדֵי אַנְשֵׁי הַמִּלְחָמָה הַנִּשְׁאָרִים בָּעִיר הַזֹּאת וְאֵת יְדֵי כָל-הָעָם, לְדַבֵּר אֲלֵיהֶם כַּדְּבָרִים הָאֵלֶּה: כִּי הָאִישׁ הַזֶּה, אֵינֶנּוּ דֹרֵשׁ לְשָׁלוֹם לָעָם הַזֶּה-כִּי אִם-לְרָעָה". ייתכן כי פקידים אלה שירתו במנגנון האזרחי ותמכו במרד בבבלים בתמיכת מצרים, ורק מילאו את תפקידם במצוות המלך.

בשני פרקים ירמיהו כ"א ו כוללת המשלחת שני שרים: המשלחות מבקשות להתפלל עבורם וככל הנראה הכוונה היא לבקש את חזונו של הנביא בשעת צרה. אלכסנדר רופא טוען שייתכן שמספר משלחות הגיעו לירמיהו אך בשני הפרקים מדובר במשלחת אחת. לשיטתו אף אחד מהכתובים אינו מדווח על משלחות נוספות שהגיעו בעבר אל הנביא, ובכל אחד מהמקורות מדובר על יחידים, ולכן נראה כי מדובר על שני מחברים שונים המדווחים על אותה משלחת.

==הערות שוליים==

קטגוריה:כהנים בתנ"ך
קטגוריה:אישים בספר ירמיהו
עונת 1920/1921 בפוטבול ליג

עונת 1920/1921 הייתה העונה ה-29 של הפוטבול ליג שהיא הייתה הליגה האנגלית הבכירה בכדורגל. העונה החלה ב-21 באוגוסט 1920 והסתיימה ב-7 במאי 1921. בעונה זו התחרויות התקיימו בליגה הבכירה, ליגת משנה ודיוויזיון השלישי.

הליגה הבכירה כללה 22 קבוצות. טוטנהאם הוטספר והאדרספילד טאון היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ברנלי זכתה באליפות בפעם הראשונה בתולדות המועדון. 

בסוף העונה לליגת משנה ירדו דרבי קאונטי וברדפורד פארק אווניו. במקומן לליגה הבכירה עלו ברמינגהאם סיטי וקארדיף סיטי (בפעם הראשונה בתולדות המועדון).

==כדורגלנים מצטיינים==
ג'ו סמית מבולטון וונדררס כבש 38 שערים וזכה בתואר מלך השערים. 
 
==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ברנלי||42||23||13||6||79||36 ||2.194|| 43||59 ||זכייה בליגה
|-
|2|| מנצ'סטר סיטי||42 ||24||6||12||70||50||1.400|| 20 ||54
|-
|3|| בולטון וונדררס||42 ||19||14||9||77||53||1.453|| 24 ||52
|-
|4|| ליברפול||42 ||18||15||9||63||35||1.800|| 28 ||51
|-
|5|| ניוקאסל יונייטד||42 ||20||10||12||66||45||1.467||21 ||50
|- bgcolor=#99BADD 
|6|| טוטנהאם הוטספר||42 ||19||9||14||70||48||1.458|| 22 ||47||זכייה בגביע האנגלי
|-
|7|| אברטון||42 ||17||13||12||66||55||1.200|| 11 ||47
|-
|8|| מידלסברו||42 ||17||12||13||53||53||1.000|| 0 ||46
|-
|9|| ארסנל||42 ||15||14||13||59||63||0.937||4- ||44
|-
|10|| אסטון וילה||42 ||18||7||17||63||70||0.900||7- ||43
|-
|11|| בלקברן רוברס||42 ||13||15||14||57||59||0.966||2- ||41
|-
|12|| סנדרלנד||42 ||14||13||15||57||60||0.950||3- ||41
|-
|13|| מנצ'סטר יונייטד||42 ||15||10||17||64||68||0.941||4- ||40
|-
|14|| וסט ברומיץ' אלביון||42 ||13||14||15||54||58||0.931||4- ||40
|-
|15|| ברדפורד סיטי||42 ||12||15||15||61||63||0.968||2- ||39
|-
|16|| פרסטון נורת' אנד||42 ||15||9||18||61||65||0.938||4- ||39
|-
|17|| האדרספילד טאון||42 |||15||9||18||42||49||0.857||7- ||39
|-
|18|| צ'לסי||42 ||13||13||16||48||58||0.828||10- ||39
|-
|19|| אולדהאם אתלטיק||42 ||9||15||18||49||86||0.570||37- ||33
|-
|20|| שפילד יונייטד||42 ||6||18||18||42||68||0.618||26- ||30
|- bgcolor=#F08080 
|21|| דרבי קאונטי||42 ||5||16||21||32||58||0.552||26- ||26||ירדה ליגה
|- bgcolor=#F08080 
|22|| ברדפורד פארק אווניו||42 ||8||8||26||43||76||0.566||33- ||24||ירדה ליגה
|}
==קישורים חיצוניים==
* [http://www.rsssf.com/engpaul/FLA/1920-21.html נתונים מפורטים מאתר rsssf]

קטגוריה:תחרויות כדורגל ב-1920
קטגוריה:תחרויות כדורגל ב-1921
קטגוריה:עונות בפוטבול ליג
קטגוריה:1921 בממלכה המאוחדת
יום המיילדות הבין-לאומי

יום המיילדות הבין-לאומי הוא מועד בינלאומי המכיר ומכבד את המיילדים הנחגג ב-5 במאי בכל שנה מאז 1991. מאז נחגג במעל 50 מדינות ברחבי העולם.

הרעיון לקיים יום זה הועלה בכנס בהולנד של הקונפדרציה הבינלאומית של המיילדות בשנת 1987. ב-2014, צוין יום זה על ידי מספר אנשים באיראן ובניו זילנד.

== קישורים חיצוניים ==

* 

== הערות שוליים ==

קטגוריה:אירועים בחודש מאי
קטגוריה:היריון ולידה
קטגוריה:חגים ומועדים: נשים
רנו 18

רנו 18
רנו 18 דגם GTL
רנו 18, סטיישן, דגם GTS, שנת 1982
רנו 18 (צרפתית: Renault 18) היא מכונית משפחתית מתוצרת יצרנית כלי הרכב הצרפתית רנו אשר יוצרה בין השנים 1978–1989. בצרפת יוצרו 2,028,964 יחידות.

דגם ה"רנו 18" יוצר בארגנטינה, צ'ילה, קולומביה, חוף השנהב, מקסיקו, מרוקו, רומניה, ספרד, יוגוסלביה, אורוגוואי וונצואלה.

==גרסאות==
* 4 דלתות – סדאן
* 5 דלתות – סטיישן

==דגמים==
* דגם TL
* דגם TS
* דגם GLT
* דגם GTL
* דגם GTS
* דגם GTD
* דגם TD
* דגם TX
* דגם GTX

== תמונות ==
<gallery>
1980 Renault R18 TL dash (break).jpg| רנו 18 דגם TL , שנת 1980 – מבט ללוח מחוונים
Renault 18 GLT (22821334216).jpg|רנו 18 סטיישן, דגם GLT
Renault 18 Turbo (8453314726).jpg|רנו 18 טורבו
Renault18GTDn3.jpg| רנו 18 דגם GTD
</gallery>

==קישורים חיצוניים==

* [https://www.youtube.com/watch?v=Dda8V-XgLJs רנו 18 דגם TX ] (3:18 דקות) (יו-טיוב)

קטגוריה:מכוניות משפחתיות
קטגוריה:מכוניות סטיישן
18
קטגוריה:דגמי מכוניות שהושקו ב-1978
קטגוריה:מכוניות צרפתיות
קטגוריה:כלי רכב המיוצרים בארגנטינה
קטגוריה:כלי רכב המיוצרים בצ'ילה
קטגוריה:כלי רכב המורכבים בקולומביה
קטגוריה:כלי רכב המיוצרים במקסיקו
קטגוריה:כלי רכב המיוצרים במרוקו
קטגוריה:כלי רכב המיוצרים ברומניה
קטגוריה:כלי רכב המיוצרים בספרד
קטגוריה:כלי רכב המיוצרים באורוגוואי
קטגוריה:כלי רכב המורכבים בוונצואלה
קטגוריה:כלי רכב שיוצרו ביוגוסלביה
קטגוריה:כלי רכב המורכבים בחוף השנהב
נטלי הורלר

נטלי הורלר (נולדה ב-23 בספטמבר 1981 בגרמניה) היא זמרת פופ, היפ הופ ושחקנית טלוויזיה. היא הזמרת המובילה בלהקת קסקדה ואחת ממייסדיה. 

הורלר נולדה בבון להורים בריטים שהיגרו לגרמניה שנה קודם, אביה מוזיקאי ואמה מורה לשפות, מגיל צעיר החלה לעסוק במוזיקה באולפן של אביה.

בנערותה שרה בברים ובבתי קזינו, בהיותה בת שמונה עשרה החלה לעבוד עם מספר תקליטנים.

ב-2004 ייסדה ביחד עם חבריה את להקת קסקדה.

באוגוסט 2011 הייתה על גיליון פלייבוי.

היא השתתפה עם להקת קסקדה באירוויזיון 2013 עם השיר "Glorious", שהגיעה למקום 21 עם 18 נקודות בלבד.

==קישורים חיצוניים==

* 

קטגוריה:זמרות גרמניות
קטגוריה:זמרות פופ גרמניות
קטגוריה:נציגי גרמניה באירוויזיון
קטגוריה:גרמניות שנולדו ב-1981
קטגוריה:גרמנים שנולדו ב-1981
אברהם רוזנקרנץ

אברהם "אייב" רוזנקרנץ (באנגלית: Abraham "Abe" Rosenkrantz; 25 בדצמבר 1909 - 13 במרץ 2008) היה אתלט אמריקאי-יהודי. אלוף המכביה השנייה (1935) בריצות ל-800 מטר, ל-1500 מטר ול-400 מטר משוכות. סיים במקום רביעי במבחנים האמריקאים לאולימפיאדת ברלין (1936) בריצת 800 מטר ובאותה שנה דורג במקום חמישי בעולם בריצה זו.

== ביוגרפיה ==
רוזנקרנץ למד באוניברסיטת מזרח מישיגן.

במכביה השנייה שנערכה בשנת 1935 זכה רוזנקרנץ ב-3 מדליות זהב, בריצת 800 מטר בתוצאה של 2:02.4 דקות, לפני פרנץ אורגלר מגרמניה (2:04.8 דקות) ולאון פאסי מיוון (2:05.8 דקות), בריצת 1500 מטר בתוצאה של 4:19.2 דקות, לפני שמואל רפופורט מצרפת (4:25.2 דקות) וארפד בלודי מאוסטריה (4:25.4 דקות) ובריצת 400 מטר משוכות בתוצאה של 1:01.6 דקות, לפני פריץ דויטשר מאוסטריה (1:03.7 דקות) ואתלט מפולין (1:04.5 דקות).

במבחנים האמריקאים לאולימפיאדת ברלין (1936) שנערכו בניו יורק ב-12 ביולי 1936 סיים רוזנקרנץ במקום רביעי בריצת 800 מטר בתוצאה של 1.51.5 דקות, עשירית השנייה איטי ממקום שלישי המאפשר להיכלל במשלחת האמריקאית למשחקים. בשלב חצי הגמר שנערך יום קודם הוא סיים שני בשיא אישי חדש של 1:50.3 דקות, אחרי ג'ון וודרוף (1:49.9 דקות) שאף זכה במדליית הזהב האולימפית. התוצאה שקבע הייתה התוצאה השנייה הכי טובה בכל התחרות וטובה מזו שקבע וודרוף במשחקים האולימפיים. שיא העולם היה שייך באותה העת לטומי המפסון מבריטניה (1:49.7 דקות).

במשחקי מילרוז שנערכו בפברואר 1937 זכה רוזנקרנץ במדליית זהב בריצת 880 יארד. בתחרות שנערכה באיסט לנסינג, מישיגן, ב-15 במאי אותה שנה הוא קבע בריצת מייל תוצאה של 4:16.0 דקות. בתחרות שנערכה בפרינסטון, ניו ג'רזי ב-19 ביוני אותה שנה הוא קבע בריצת 800 מטר תוצאה של 1:51.6 דקות. בתחרות שנערכה ב-11 ביולי אותה שנה הוא סיים במקום שלישי בריצת 800 מטר אחרי אלרוי רובינסון שקבע שיא עולם חדש של 1:49.6 דקות.

== תארים והישגים ==
בשנת 1981 זכה רוזנקרנץ להיכלל בהיכל התהילה של אוניברסיטת מזרח מישיגן.

== שיאים אישיים ==
* ריצת 800 מטר: 1.50.3 דקות (1936)

== קישורים חיצוניים ==
* [https://web.archive.org/web/20170415202051/http://www.emueagles.com/mobile/hof.aspx?hof=191 Abe Rosenkrantz], באתר Eastern Michigan University 
* [http://trackfield.brinkster.net/Profile.asp?ID=5700&Gender=M&Page=Back&Tour=T&Year=1936&TF=T אברהם רוזנקרנץ], באתר Track and Field Statistics 
* 

== הערות שוליים ==

קטגוריה:אתלטים יהודים אמריקאים
קטגוריה:רצים אמריקאים למרחקים בינוניים
קטגוריה:אלופי המכביה: אתלטים
קטגוריה:בוגרי אוניברסיטת מזרח מישיגן
קטגוריה:אמריקאים שנולדו ב-1909
קטגוריה:אמריקאים שנפטרו ב-2008
עונת 1921/1922 בפוטבול ליג

עונת 1921/1922 הייתה העונה ה-30 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1921 והסתיימה ב-6 במאי 1922. בעונה זו התחרויות התקיימו בליגה הבכירה, ליגת משנה ודיוויזיון השלישי שחולק ל-2 מחלקות.

הליגה הבכירה כללה 22 קבוצות. ברמינגהאם סיטי וקארדיף סיטי (בפעם הראשונה בתולדות המועדון) היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ליברפול זכתה באליפות בפעם השלישית בתולדות המועדון.

בסוף העונה לליגת משנה ירדו ברדפורד סיטי ומנצ'סטר יונייטד. במקומן לליגה הבכירה עלו נוטינגהאם פורסט וסטוק סיטי.

==כדורגלנים מצטיינים==
אנדי וילסון ממידלסברו כבש 31 שערים וזכה בתואר מלך השערים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1||ליברפול||42||22||13||7||63||36||1.750||27||57 ||זכייה בליגה
|-
|2||טוטנהאם הוטספר||42||21||9||12||65||39||1.667||26||51
|-
|3||ברנלי||42||22||5||15||72||54||1.333||18||49
|-
|4||קארדיף סיטי||42||19||10||13||61||53||1.151||8||48
|-
|5||אסטון וילה||42||22||3||17||74||55||1.345||19||47
|-
|6||בולטון וונדררס||42||20||7||15||68||59||1.153||19||47
|-
|7||ניוקאסל יונייטד||42||18||10||14||59||45||1.311||14||46
|-
|8||מידלסברו||42||16||14||12||79||69||1.145||10||46
|-
|9||צ'לסי||42||17||12||13||40||43||0.930||3-||46
|-
|10||מנצ'סטר סיטי||42||18||9||15||65||70||0.929||5-||45
|-
|11||שפילד יונייטד||42||15||10||17||59||54||1.093||5||40
|-
|12||סנדרלנד||42||16||8||18||60||62||0.968||2-||40
|-
|13||וסט ברומיץ' אלביון||42||15||10||17||51||63||0.810||12-||40
|- bgcolor=#99BADD
|14||האדרספילד טאון||42||15||9||18||53||54||0.981||1-||39||זכייה בגביע האנגלי
|-
|15||בלקברן רוברס||42||13||12||17||54||57||0.947||3-||38
|-
|16||פרסטון נורת' אנד||42||13||12||17||42||65||0.646||23-||38
|-
|17||ארסנל||42||15||7||20||47||56||0.839||9||37
|-
|18||ברמינגהאם סיטי||42||15||7||20||48||60||0.800||12-||37
|-
|19||אולדהאם אתלטיק||42||13||11||18||38||50||0.760||12-||37
|-
|20||אברטון||42||12||12||18||57||55||1.036||2||36
|- bgcolor=#F08080
|21||ברדפורד סיטי||42||11||10||21||48||72||0.667||24-||32||ירדה ליגה
|- bgcolor=#F08080
|22||מנצ'סטר יונייטד||42||8||12||22||41||73||0.562||32-||28||ירדה ליגה
|}
==קישורים חיצוניים==
* [http://www.rsssf.com/engpaul/FLA/1921-22.html נתונים מפורטים מאתר rsssf]

קטגוריה:עונות בפוטבול ליג
קטגוריה:תחרויות כדורגל ב-1921
קטגוריה:תחרויות כדורגל ב-1922
קטגוריה:1921 בממלכה המאוחדת
קטגוריה:1922 בממלכה המאוחדת
אורדינריוס

אורדינריוס (בלטינית: ordinarius) הוא תואר המשמש בכנסייה הקתולית לתיאור נציג הכמורה הבכיר ביותר במקום מוגדר. נציג האפיפיור יכול להיות ארכיבישוף, בישוף הדיוקסיה, ויקאר כללי או נושא תפקיד אחר. התואר אורדינריוס היה בשימוש כאחד מכינויו של הקונסול ברומא העתיקה בשנה הראשונה שלאחר בחירתו, ואומץ על ידי הכנסייה.

בסמכותו של אורדינריוס לחוקק חוקים שאינם סותרים חוקים הכתובים באחד מקודקסי החוקים של הכנסייה, לפרש חוקים קיימים, לשפוט על פי חוקים קיימים ולאכוף אותם.

ההצדקה התאולוגית/מוסרית לכוחו של האורדינריוס היא האמונה שישו נתן לפטרוס את מפתחות השמיים, ומכאן עליונותו של פטרוס. מפטרוס הגיעה הסמכות לאפיפיור (ממלא המקום) שהאציל זמנית את הסמכות לנושא התפקיד הבכיר הפועל בשמו.

בכנסייה המזרחית נקרא בעל תפקיד זה היררך (ἱεράρχης).

מהכנסייה זלג התואר גם לשלטון האזרחי, לתיאור נושא המשרה הבכיר, בעל הסמכות הגבוהה במקום, לאוניברסיטאות לתיאור הפרופסור הבכיר שבסמכותו להחליט החלטות.

הגדרות וסמכויות אורדינריוס העדכניות נמצאות בחוק 134, סעיף 1 של קוד החוקים של 1983 השייך למשפט הקאנוני
 בתרגום חופשי: "בנוסף על האפיפיור (Romanum Pontificem) תפקיד אורדינריוס במשמעותו בחוק זה יכול להיות בישוף, או נושאי משרה אחרים, אשר, גם אם רק באופן זמני, ממונים על כנסייה או קהילה שוות ערך כפי המוגדר בסעיף 369. כמו גם אלה שיש להם כוח מבצעי כמו ויקארים. בנוסף תינתן סמכות זאת לממונים העיקריים של מוסדות דת, מסדרי נזירים או אגודות דתיות, עבור חבריהם. ובתנאי שבחיי היום-יום יש לנשאי תפקיד אלו כוח מבצעי."
 
==קישורים חיצוניים==

==הערות שוליים==
<div style="text-align: left; direction: ltr">

</div>

קטגוריה:נצרות קתולית
שאטו דה פיירפונדס

שאטו דה פיירפונדס (בצרפתית: Château de Pierrefonds; [ʃɑto də pjɛʁfɔ̃]) היא טירה הממוקמת באזור הקומונה של פיירפונדס במחוז אואז (פיקארדי) של צרפת. הטירה נמצאת בקצה הדרום-מזרחי של יער קומפיין, צפונית-מזרחית לפריז.

המבצר נבנה במקור במאה ה-12, ושוחזר במאה ה-14 על ידי לואי מאורליאן, אחיו של המלך שארל השישי, לצורך פיקוח על המסחר בין פלנדריה ובורגונדי.<ref name=":0" />

שאטו דה פיירפונדס כוללת את רוב המאפיינים של האדריכלות הצבאית מימי הביניים, אבל עברה שיקום גדול במאה ה-19.

== היסטוריה ==
בתחילת המאה ה-17, במהלך ימי מלכותו של לואי ה-13, הטירה הייתה בבעלות פרנסואה-אניבל ד'אסטרה, אשר הצטרף למרד נגד המלך בהנהגת אנרי השני, נסיך קונדה. במרץ 1617, המבצר הותקף על ידי כוחותיו של הקרדינל רישלייה, והוחלט להרוס אותו כדי למנוע ממנו לשמש כמקלט לאויבי המלך. למרות זאת, העבודה לא הושלמה, והמבצר נותר חורבה במשך יותר ממאתיים שנה.<ref name=":0"></ref>

במהלך המאה ה-19, בעקבות עניין מחודש ברומנטיקה וימי הביניים, נפוליאון הראשון רכש את המבצר בשנת 1810. אולם רק בימיו של נפוליאון השלישי, אחיינו של נפוליאון הראשון, החלה עבודת השחזור. בשנת 1857, האדריכל אז'ן ויולה-לה-דוק נשכר לבצע את השחזור, והפך את המבצר למעון אימפריאלי. השחזור נמשך עד שנת 1885, והפך את המבצר ליצירת אמנות המשלבת קסם מימי הביניים עם האסתטיקה הרומנטית של המאה ה-19.<ref name=":0" />

==קישורים חיצוניים==

* 

== הערות שוליים==

קטגוריה:צרפת: טירות
קטגוריה:נפוליאון
כרמן לורנס

ראש ממשלת אוסטרליה המערבית, כרמן לורנס ב-1990
כרמן מארי לורנס (באנגלית: Carmen Mary Lawrence; נולדה ב-2 במרץ 1948) היא פוליטיקאית אוסטרלית לשעבר. היא כיהנה כראש ממשלת אוסטרליה המערבית והאישה הראשונה שהייתה ראש ממשלה באחת ממדינות אוסטרליה.

לאחר שעזבה את הפרלמנט של אוסטרליה המערבית לורנס נבחרה להיות חברה בבית הנבחרים האוסטרלי.

לורנס נבחרה הייתה האדם הראשון שכיהן כנשיא הפדרלי של מפלגת הלייבור האוסטרלית ב-2003. היא פרשה מהפרלמנט בנובמבר 2007.

== ראשית חייה ==
כרמן לורנס נולדה בנורת'האם שבמחוז החקלאי של אוסטרליה המערבית, ובילתה את ילדותה המוקדמת בעיירות גוטהה ודונגארה.

היא הייתה אחת משבעת ילדיהם של ארנסט ריצ'רד לורנס, חקלאי, ואשתו מרי נורמה (לבית ווטסון).

מגיל שש היא התחנכה בבתי ספר קתוליים שונים: מנזר מריאן במוראווה; דומיניקן ליידיס בדונאגרה ובסנטה מריה קולג' שבאטדייל. שממנו היא נרשמה ללימודים גבוהים בשנת 1964.

בין 1965–1968 למדה לורנס תואר ראשון בפסיכולוגיה באוניברסיטת אוסטרליה המערבית שבפרת'. היא סיימה תואר ראשון בהצטיינות והשלימה תואר שלישי ב-1983. במהלך לימודיה זכתה בפרסים רבים, ביניהם פרס JA Wood בשנת 1968.

היא למדה באוניברסיטת מלבורן בשנים 1971–1972, ואז היא הדריכה והרצתה במכון לטכנולוגיה של אוסטרליה המערבית (WAIT) בשנים 1973–1978 והייתה מרצה בפקולטה לרפואה באוניברסיטת מערב אוסטרליה מ-1979 עד 1983. במהלך תקופה זו היא המשיכה עם מחקר לתואר שני, לאחר שזכתה בשתי מלגות ללימודי דוקטורט בפסיכולוגיה, וקיבלה את הדוקטורט בשנת 1983, על עבודת הדוקטורט שלה על תגובות אימהיות לבכי תינוקות.

משנת 1983 ועד לבחירתה לפרלמנט בשנת 1986, לורנס הועסקה ביחידת המחקר וההערכה של אגף השירותים הפסיכיאטריים של משרד הבריאות במערב אוסטרליה.

== קריירה פוליטית ==
בשנות השמונים של המאה ה-20 הצטרפה לורנס למפלגת הלייבור האוסטרלית. היא התמודדה ללא הצלחה על מושבו של איסט מלוויל בבחירות 1983 נגד חבר המפלגה הליברלית של אוסטרליה אנתוני טרת'ואן, אך הצליחה יותר ב-1986. בפברואר 1988 התמנתה לשרת החינוך ושנה לאחר מכן קיבלה את התיק הנוסף של ענייני הילידים.

כאשר הפרמייר פיטר דואודינג הודח מתפקידו בפברואר 1990, כרמן לורנס הייתה לראש ממשלת אוסטרליה המערבית וכן כיהנה בנוסף לכך כשרת האוצר והשרה לניהול המגזר הציבורי.

ממשלתה הובסה בבחירות בפברואר 1993, ולאחר מכן שימשה כמנהיגתה של האופוזיציה במשך שנה אחת לפני שהתפטרה, ובמרץ 1994 נבחרה לפרלמנט אוסטרלי.

מיד עם כניסתה לבית הנבחרים האוסטרלי היא נבחרה להיות שרה בממשלתו של פול קיטינג והחזיקה בתיקי שירותי האנוש והבריאות וכן בסיוע לראש הממשלה לענייני של נשים, עד שהממשלה נפלה במרץ 1996. ב-21 בפברואר 1997 הואשמה לורנס בעדות שקר. לימים זוכתה מהאשמה זו.

== ראו גם ==
* פוליטיקה של אוסטרליה

==קישורים חיצוניים==

* 

== הערות שוליים ==

קטגוריה:נשים בראשות ממשלה
קטגוריה:ראשי ממשלות
קטגוריה:פוליטיקאיות אוסטרליות
קטגוריה:חברי הפרלמנט האוסטרלי
קטגוריה:בוגרות אוניברסיטת אוסטרליה המערבית
קטגוריה:אוסטרליות שנולדו ב-1948
קטגוריה:אוסטרלים שנולדו ב-1948
פריץ דויטשר

פריץ "פרד" דויטשר (בגרמנית: Fritz "Fred" Deutscher) הוא אתלט אוסטרי-יהודי. אלוף המכביה הראשונה (1932) בריצת 400 מטר ואלוף אוסטריה (1932) בריצת 800 מטר.

== ביוגרפיה ==
דויטשר התאמן בקבוצת הכח וינה.

במכביה הראשונה שנערכה בשנת 1932 זכה דויטשר בשתי מדליות, זהב וכסף. מדליית זהב, בריצת 400 מטר בתוצאה של 52.9 שניות, לפני גס היימן מארצות הברית ולאון פאסי מיוון ומדליית כסף, בריצת שליחים 3x1000 מטר ביחד עם פולק וארפד בלודי, אחרי צ'כוסלובקיה עם רוברט גולדשמיט, אדה שוורץ וולטר פרנקל בתוצאה של 8:52.7 דקות ולפני ארץ ישראל. 

באליפות אוסטריה שנערכה בשנת 1932 זכה דויטשר במדליית זהב בריצת 800 מטר בתוצאה של 2:00.6 דקות.	

במכביה השנייה שנערכה בשנת 1935 זכה דויטשר ב-3 מדליות, אחת מכל סוג. מדליית זהב, בריצת שליחים 4x400 מטר ביחד עם אלפרד קניג בתוצאה של 3:36.4 דקות, לפני ארצות הברית וארץ ישראל, מדליית כסף, בריצת 400 מטר משוכות בתוצאה של 1:03.7 דקות, אחרי אברהם רוזנקרנץ מארצות הברית (1:01.6 דקות) ולפני אתלט מפולין (1:04.5 דקות) ומדליית ארד, בריצת שליחים 4x100 מטר ביחד עם אלפרד קניג אחרי דרום אפריקה (45.6 שניות) וגרמניה.

== שיאים אישיים ==
* ריצת 400 מטר: 50.8 שניות
* ריצת 800 מטר: 1:59.8 דקות

== קישורים חיצוניים ==
* 
* 
* 
* 
* 
* [https://web.archive.org/web/20170416125210/http://www.hakoah.at/de/textedetail.asp?Block=2&ID=812 Österr. Leichtathletik Meister u. Staatsmeister] 

== הערות שוליים ==

קטגוריה:אצנים
קטגוריה:אתלטים יהודים
קטגוריה:אתלטים אוסטרים
קטגוריה:אלופי המכביה: אתלטים
קטגוריה:ספורטאי הכח וינה
גבעת בזק

גבעת בזק
גבעת בזק (ידועה גם בשם תל בזק. שמה הערבי הוא תל באזק) היא גבעה בדרום רמת הגולן, כ-1.5 ק"מ מזרחית לשמורת טבע גמלא. הגבעה היא גבעה בזלתית, כ-2 ק"מ ממזרח לאתר גמלא. מראש התל יש תצפית על הסביבה, ולרגליו משתרע שדה דולמנים ובו כ-200 דולמנים.

התל הוא הנמוך ביותר בקו התלים הישראלי והוא תחילת הקו מדרום מספר קילומטרים מערבית לתל סאקי הגבוה ממנו בארבעה מטרים.

==קישורים חיצוניים==

* [http://www.antiquities.org.il/survey/new/default.aspx?pid=3657 גבעת בזק (מערב)], באתר הסקר הארכאולוגי של ישראל
* [http://www.antiquities.org.il/survey/new/default.aspx?pid=3656 גבעת בזק (מזרח)], באתר הסקר הארכאולוגי של ישראל
* גוטליב שומכר, [http://www.kotar.co.il/KotarApp/Viewer.aspx?nBookID=99346722#157.5938.6.fitwidth הגולן - סקר, תיאור ומיפוי; פרסום ראשון], אריאל - כתב עת לידיעת ארץ-ישראל, 126-127, 1998, עמ' 155

קטגוריה:רמת הגולן: הרים
קטגוריה:ישראל: גבעות
קטגוריה:ישראל: הרי געש
סיגורדור אגרס

סיגורדור אגרס (באיסלנדית: Sigurður Eggerz; 1 במרץ 1875 – 16 בנובמבר 1945) היה פוליטיקאי איסלנדי.

== ביוגרפיה ==
אגרס היה השר לענייני איסלנד בממשלת דנמרק מיולי 1914 ועד מאי 1915 וראש ממשלת איסלנד ממרץ 1922 ועד מרץ 1924. ב-1903 הוא סיים תואר במשפטים באוניברסיטת קופנהגן.

שימש בתפקיד שר האוצר בין השנים 1917 – 1920 והיה חבר האלת'ינגי (הפרלמנט האיסלנדי) בין השנים 1911 – 1931. נמנה עם מייסדי מפלגת העצמאות ב-1929.

לו ולרעייתו סולוויג, בתו של כריסטיאן יונסון, אחד מקודמיו בתפקיד ראש הממשלה, נולדו בן ובת: פטור וארנה. פטור אגרז שירת שנים במשרד החוץ האיסלנדי ושימש במגוון תפקידים דיפלומטיים, כולל שגריר בגרמניה ולאחר מכן שב לאיסלנד שם היה סופר מצליח. נכדתו, סולוויג אגרס, היא סופרת החיה בארצות הברית.

==קישורים חיצוניים==

* [http://www.althingi.is/altext/cv/is/?nfaerslunr=506 מידע אודותיו באתר האלת'ינגי (הפרלמנט האיסלנדי)] 

==הערות שוליים==

קטגוריה:ראשי ממשלת איסלנד
קטגוריה:שרי האוצר של איסלנד
קטגוריה:חברי האלת'ינגי
קטגוריה:בוגרי אוניברסיטת קופנהגן
קטגוריה:ילידי 1875
קטגוריה:נפטרים ב-1945
איינר ארנורסון

איינר ארנורסון (באיסלנדית: Einar Arnórsson; 24 בפברואר 1880 – 29 במרץ 1955) היה פוליטיקאי ומשפטן איסלנדי שכיהן כשר לענייני איסלנד בממשלת דנמרק, האחרון שנשא בתפקיד זה, שכן, הבאים אחריו הוגדרו כראש ממשלת איסלנד.
== ביוגרפיה ==
ב-1906 סיים ארנורסון את לימודי המשפטים באוניברסיטת קופנהגן. בין השנים 1911 – 1915 הוא שימש כפרופסור למשפטים באוניברסיטת איסלנד. במאי 1917 הוא מונה להיות השר לענייני איסלנד ושימש בתפקיד זה עד ינואר 1917. לאחר סיום תפקידו הוא שב למשרתו הקודמת באוניברסיטה והחזיק בה עד 1922. בין השנים 1918 – 1919 הוא כיהן כנשיא אוניברסיטת איסלנד ושוב בין השנים 1929 – 1930. הוא נבחר כחבר באלת'ינגי (הפרלמנט האיסלנדי) וכיהן בו בין השנים 1914 – 1919 ובין השנים 1931 – 1932 מטעם מפלגת העצמאות. בין השנים 1932 – 1942 ובין השנים 1944 – 1945 הוא היה שופט בבית המשפט העליון של איסלנד. בין השנים 1942 – 1944 שימש ארנורסון כשר החינוך והמשפטים בממשלתו של ביורן תורדרסון. 

לזמן קצר הוא היה חתנו של חתן פרס נובל לספרות הלדור לכסנס. בשנים 1919 – 1920 הוא היה עורך העיתונים Ísafold ו-Morgunblaðið.

==קישורים חיצוניים==

* [http://www.althingi.is/altext/cv/is/?nfaerslunr=119 מידע אודותיו באתר האלת'ינגי (הפרלמנט האיסלנדי)] 

קטגוריה:ראשי ממשלת איסלנד
קטגוריה:ילידי 1880

קטגוריה:נפטרים ב-1955
ארפד בלודי

ארפד בלודי (בגרמנית: Arpad Blödy; 8 באפריל 1907 - 20 ביוני 1984) הוא אתלט יהודי-אוסטרי. סגן אלוף המכביה הראשונה (1932) בריצת 1500 מטר ואלוף אוסטריה בריצות בינוניות ובריצות ארוכות, זכה ב-14 תוארי אליפות אוסטריה.

== ביוגרפיה ==
בלודי התאמן בקבוצת הכח וינה.

באליפות אוסטריה שנערכה בווינה ב-6 באוגוסט 1927 זכה בלודי במדליית זהב בריצת 5000 מטר בתוצאה של 16:10.8 דקות.

באליפות אוסטריה שנערכה בשנת 1929 זכה ארפד במדליית זהב בריצת 800 מטר בתוצאה של 1:59.8 דקות.

במכביה האירופית הראשונה שנערכה באוסטרבה צ'כיה ב-29 - 30 ביוני 1929 זכה בלודי בשתי מדליות זהב בריצת 800 מטר בתוצאה של 2:06.1 דקות, לפני ולטר פרנקל מצ'כיה (2:08.0 דקות) וטישלר מאוסטריה בריצת שליחים 3x1000 מטר עם הכח וינה א' בתוצאה של 8:32.9 דקות ולפני בר כוכבא ברלין (8:47.6 דקות) והכח וינה ב'.

באליפות אוסטריה שנערכה בשנת 1931 זכה ארפד במדליית זהב בריצת 1500 מטר בתוצאה של 4:06.4 דקות.

במכביה הראשונה שנערכה בשנת 1932 זכה בלודי בשתי מדליות כסף, בריצת 1500 מטר בתוצאה של 4:22.1 דקות, אחרי לסלי פלקסמן מארצות הברית (4:19.7 דקות) ולפני מוחמד סעיד ממצרים (4:26 דקות) ובריצת שליחים 3x1000 מטר ביחד עם פולק ופריץ דויטשר, אחרי צ'כוסלובקיה עם רוברט גולדשמיט, אדה שוורץ וולטר פרנקל בתוצאה של 8:52.7 דקות ולפני ארץ ישראל.
 באליפות אוסטריה שנערכה באותה שנה הוא הגן על תוארו לאחר שזכה במדליית זהב בריצת 1500 מטר בתוצאה של 4:10.0 דקות. 

באליפות אוסטריה שנערכה בשנת 1934 הוא זכה במדליית זהב בריצת 1500 מטר בתוצאה של 4:11 דקות.	

במכביה השנייה שנערכה בשנת 1935 זכה בלודי במדליית ארד בריצת 1500 מטר בתוצאה של 4:25.4 דקות, אחרי אברהם רוזנקרנץ מארצות הברית (4:19.2 דקות) ושמואל רפופורט מצרפת (4:25.2 דקות). נוסף לכך, הוא סיים במקום רביעי בריצת 5000 מטר.

== שיאים אישים ==
* ריצת 1500 מטר: 4:06.2 דקות, שיא מכבי עולמי
* ריצת 3000 מטר: 6:56.8 דקות

== קישורים חיצוניים ==
* [http://objekte.jmberlin.de/person/jmb-pers-148818;jsessionid=8FDED344F2FE6FA7FF65C06524FE3B3F ארפד בלודי], Aus den Sammlungen des Jüdischen Museums Berlin 
* 
* 
* [https://web.archive.org/web/20170416125210/http://www.hakoah.at/de/textedetail.asp?Block=2&ID=812 Österr. Leichtathletik Meister u. Staatsmeister] 

== הערות שוליים ==

קטגוריה:אתלטים יהודים
קטגוריה:אתלטים אוסטרים
קטגוריה:רצים למרחקים בינוניים
קטגוריה:ספורטאי הכח וינה
קטגוריה:אוסטרים שנולדו ב-1907
קטגוריה:אוסטרים שנפטרו ב-1984
האוניברסיטה הלאומית של בנגלדש

האוניברסיטה הלאומית של בנגלדש (בבנגלית: জাতীয় বিশ্ববিদ্যালয়, বাংলাদেশ) היא האוניברסיטה הלאומית של בנגלדש. המוסד משמש בעיקר כאוניברסיטת־אם המורשה להעניק תארים אקדמיים לסטודנטים באמצעות רשת מכללות ומוסדות מקצועיים ברחבי המדינה שמסונפים אליה.

מטה האוניברסיטה שוכן בגזיפור שבפאתי הבירה דאקה. האוניברסיטה היא השנייה בגודלה בעולם כולו במספר התלמידים הרשומים בה.

==קישורים חיצוניים==

* 

==הערות שוליים==

קטגוריה:בנגלדש
קטגוריה:אסיה: אוניברסיטאות ומכללות
קטגוריה:בנגלדש: מבנים
תומאס ברגסון

תומאס ו. ברגסון (באנגלית: Thomas W. Bergeson) הוא קצין בדימוס בדרגת לוטננט גנרל בחיל האוויר של ארצות הברית. בתפקידו האחרון שירת כסגן מפקד פיקוד מרכז של ארצות הברית.

==ביוגרפיה==
ברגסון סיים ב-1985 לימודי תואר ראשון בחקר ביצועים באקדמיית חיל האוויר. עבר קורס טיס בבסיס חיל האוויר ויליאמס באריזונה וקורס טייסי F-15 איגל בבסיס חיל האוויר לוק באריזונה.

שירת כטייס ומדריך טיסה בדיוויזיית האוויר 313 בבסיס חיל האוויר קאדאנה שביפן, ובטייסת הקרב 60 בבסיס אגלין בפלורידה. שירת כקצין מערכות נשק בטייסת הקרב 59 וכמדריך במחלקת F-15C בבסיס חיל האוויר נליס שבנבדה. לאחר לימודים במכללה לפיקוד ומטה של חיל האוויר שירת כעוזר קצין מבצעים בטייסת הקרב 71 בבסיס לנגלי בווירג'יניה ולאחר מכן כקצין מבצעים בטייסת הקרב 27 בבסיס.

בשנים 2001–2003 פיקד על טייסת הקרב 71 ובשנים 2003–2005 שימש עוזר למפקד פיקוד הקרב של חיל האוויר. באוגוסט 2005 מונה למפקד להק המבצעים של כנף 1, בעת שהפכה לכנף המבצעית הראשונה המפעילה את מטוסי F-22 ראפטור ושירת גם כסגן מפקד הכנף. בשנים 2007–2008 שירת כראש מחלקת תעופה בענף התכנון של פיקוד כוחות בעלות הברית בעיראק.

ברגסון היה מתוכנן להתמנות למפקד כנף הקרב 4, כנף מטוסי F-15E סטרייק איגל, אך בעקבות התאבדותו של מפקד כנף 3, הוזעק למלא את מקומו, ומונה באוגוסט 2008 למפקד הכנף. הכנף המשתייכת לחיל האוויר ה-11 של ארצות הברית, מוצבת באלסקה כללה טייסות מטוסי קרב F-15 איגל, F-22 ראפטור, מטוסי שליטה ובקרה ומטוסי תובלה. ביוני 2010 קודם לדרגת בריגדיר גנרל ובאוגוסט 2010 מונה לנספח צבאי בשגרירות ארצות הברית בבריטניה. באוגוסט 2012 מונה לראש ענף בנושאי תכנון במטה חיל האוויר ושנה אחר כך מונה לקצין הקשר לרשות המחוקקת במחלקת חיל האוויר של ארצות הברית.

ביולי 2016 קודם לדרגת לוטננט גנרל מונה למפקד חיל האוויר השביעי של ארצות הברית, המפקד גם על הפיקוד המשותף לכוחות האוויר של ארצות הברית קוריאה הדרומית ומשמש סגן מפקד כוחות נאט"ו בקוריאה וסגן מפקד פיקוד כוחות ארצות הברית בקוריאה. בדצמבר 2018 הוחלף על ידי קנת' וילסבאק ומונה לסגן מפקד פיקוד מרכז של ארצות הברית. פרש מהשירות ב-2020.

במהלך שירותו צבר מעל 3,100 שעות טיסה, על מטוסי T-38 טאלון, T-37 טוויט, F-15 איגל ו-F-22 ראפטור.

לברגסון תואר שני באווירונאוטיקה מאוניברסיטת האווירונאוטיקה אמברי-רידל בפלורידה, בוגר המכללה לביטחון של נאט"ו ברומא, בוגר המכללה למטה של הכוחות המשולבים, בוגר המכללה לפיקוד ומטה של חיל האוויר ובוגר קורס בכירים בביטחון לאומי ובינלאומי באוניברסיטת הרווארד. הוא נשוי לפמלה ואב לשניים.

==קישורים חיצוניים==

* [http://www.af.mil/About-Us/Biographies/Display/Article/108575/major-general-thomas-w-bergeson/ ביוגרפיה] באתר חיל האוויר של ארצות הברית
* [http://alaskapride.blogspot.co.il/2008/08/colonel-thomas-bergeson-tapped-to.html Colonel Thomas Bergeson Tapped To Succeed General Thomas Tinsley As 3rd Wing Commander At Elmendorf AFB, Alaska]

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:טייסי חיל האוויר של ארצות הברית
קטגוריה:נספחים צבאיים אמריקאים
קטגוריה:מעוטרי מדליית השירות המצוין של חיל האוויר
קטגוריה:אמריקאים שנולדו ב-1962
אוניברסיטת אנאדולו

אוניברסיטת אנאדולו (בטורקית: Anadolu Üniversitesi) היא אוניברסיטה ציבורית בולטת באסקישהיר שבצפון-מערב טורקיה.

האוניברסיטה נוסדה בשנת 1982 מאיחוד של ארבעה מוסדות להשכלה גבוהה: האקדמיה לכלכלה ומדעי המסחר של אסקישהיר, האקדמיה הממלכתית לארכיטקטורה והנדסה, המכון לחינוך ובית הספר לרפואה. האוניברסיטה אימצה כשנת הקמתה הרשמית את שנת 1958, שבה נוסדה האקדמיה לכלכלה ומדעי המסחר.

בדירוג האוניברסיטאות העולמי של המגזין Times Higher Education מדורגת אוניברסיטת אנאדולו כאחת האוניברסיטאות הטובות ביותר בטורקיה, לאחר האוניברסיטה הטכנית של המזרח התיכון באנקרה ואוניברסיטת איסטנבול.

==קישורים חיצוניים==

* 

==הערות שוליים==

קטגוריה:טורקיה: אוניברסיטאות ומכללות
אוניברסיטת דרום אפריקה

אוניברסיטת דרום אפריקה (באנגלית: University of South Africa; בקיצור: UniSA) היא אוניברסיטה ציבורית בפרטוריה שבחאוטנג, דרום אפריקה. האוניברסיטה הגדולה ביותר ביבשת אפריקה המושכת אליה כשליש מכלל תלמידי ההשכלה הגבוהה בדרום אפריקה.

האוניברסיטה היא אוניברסיטה ציבורית ושמה דגש על אפשרות למידה מרחוק. רשומים בה מעל ל-300,000 סטודנטים מאפריקה ומ-130 מדינות ברחבי הגלובוס, עובדה שמציבה אותה בין עשר האוניברסיטאות הגדולות בתבל.

בעבר נקראה האוניברסיטה, אוניברסיטת כף התקווה הטובה.

== פקולטות ומחלקות ==
באוניברסיטת דרום אפריקה שמונה קולג'ים<ref></ref>:

* הקולג' לחשבונאות: נלמדים מקצועות כגון חשבונאות, חשבונאות יישומית ומיסים.
* הקולג' לחקלאות ומדעי הסביבה: הקולג' כולל את בית הספר למדעי החיים, בית הספר לקיימות וכן מעבדות שונות.
* הקולג' לכלכלה וניהול: בקולג' פועלים בתי ספר בתחומים כגון מדעי הניהול, כלכלה ומינהל ציבורי.
* הקולג' לחינוך: ניתן ללמוד מקצועות כגון ניהול מערכות חינוך, חינוך משלב, חינוך מבוגרים, פסיכולוגיה חינוכית ועוד.
* הקולג' למדעי החברה: הכולל את בית הספר לאמנויות, בית הספר למדעי החברה, המרכז לתקשורת ולימודי מידע, המרכז לפסיכולוגיה יישומית, המרכז ללימודי שפות פאן אפריקאיות, המכון ללימודי מגדר, מכון מחקר לתאולוגיה ועוד.
* הקולג' למשפטים: נלמדים המקצועות משפטים, קרימינולוגיה ויישוב סכסוכים.
* הקולג' למדעים והנדסה: פועלות מחלקות לכימיה, פיזיקה, סטטיסטיקה, מתמטיקה, הנדסה אזרחית, הנדסת כימיה, הנדסת כרייה, הנדסת חשמל, הנדסה מכנית ועוד.
* הקולג' ללימודי מוסמכים 

== בוגרים ידועים ==
בין בוגריה הידועים של אוניברסיטת דרום אפריקה:

* נלסון מנדלה<ref></ref> - לשעבר נשיא דרום אפריקה
* רוברט מוגאבה - פוליטיקאי זימבבואי
* דזמונד טוטו - חתן פרס נובל לשלום לשנת 1984
* תאבו מבקי - מדינאי דרום אפריקאי
* ז'אן ברטראן אריסטיד - מדינאי מהאיטי, לשעבר נשיא רפובליקת האיטי

==קישורים חיצוניים==

* 

==הערות שוליים==

קמפוס אוניברסיטת דרום אפריקה בזריחה, נובמבר 2016

קטגוריה:ערכים שבהם תבנית בריטניקה אינה מתאימה
קטגוריה:חאוטנג: מבנים
דרום אפריקה
קטגוריה:פרטוריה: מבנים
קמט בזמן (סרט, 2018)

קמט בזמן (באנגלית: A Wrinkle in Time) הוא סרט פנטזיית הרפתקאות אמריקאי בלייב אקשן של אולפני וולט דיסני מ-2018. הסרט בוים על ידי אווה דוברני, ונכתב בידי ג'ניפר לי. הסרט מבוסס על הספר "קמט בזמן" של הסופרת מדלן ל'אנגל מ-1962.

== שחקנים ודמויות ==
* סטורם ריד - מרגרט "מג" מורי
* אופרה וינפרי - גברת וויץ'
* ריס וית'רספון - גברת וואטסיט
* מינדי קלינג - גברת הו
* לוי מילר - קלווין אוקיף
* דריק מקייב - צ'ארלס וולאס מורי
* כריס פיין - אלכסנדר "אלכס" מורי
* גוגו אמבתה-רו - קייט מורי
* מייקל פניה - רד
* אנדרה הולנד - ג'נקינס
* זאק גאליפנאקיס - המדיום המאושר
* רוואן בלנצ'ארד - ורוניקה
בנוסף, בלאמי יאנג ו-ויל מק'קורמק לוהקו לסרט.

== הפקה ==
באוקטובר 2010, אולפני וולט דיסני חידשו את זכויותיהם ליצירת עיבוד קולנועי עבור הספר "קמט בזמן", לאחר סרט טלוויזיה ששודר ב-2003 בערוץ "ABC". בעקבות הצלחתו המסחרית העצומה של הסרט "אליס בארץ הפלאות", האולפנים חיפשו אחר יצירות ספרותיות נוספות אותן הם יוכלו להעלות לאקרנים כסרטי פנטזיה והרפתקאות, וג'ף סטוקוול נשכר לכתוב תסריט עבור "קמט בזמן". לאחר הטיוטה הראשונה של סטוקוול, ג'ניפר לי נשכרה באוגוסט 2014 להחליף אותו ולסיים את הכתיבה. קצת פחות משנתיים אחר כך, בפברואר 2016, אווה דוברני נבחרה לביים את הסרט, בעוד ג'ים וויטקר וקתרין האנד ישמשו כמפיקים.

הליהוקים החלו בקיץ, כשאופרה וינפרי החלה במשא ומתן על הצטרפות לסרט. ב-7 בספטמבר, אושר כי וינפרי, ריס וית'רספון ומינדי קלינג יגלמו את דמויותיהן של שלוש הגברות. כמה ימים אחר כך, ב-13 בספטמבר, סטורם ריד לוהקה לגלם את מג, הדמות הראשית. גוגו אמבתה-רו וכריס פיין לוהקו באוקטובר לגלם את הוריה של מג, וב-1 בנובמבר הוכרז על ליהוקם של זאק גאליפנאקיס, אנדרה הולנד, לוי מילר, דריק מקייב, בלאמי יאנג, רוואן בלנצ'ארד וויל מק'קורמק לתפקידים שונים. למחרת, אושר ליהוקו של מייקל פניה לתפקיד נוסף.

שלב הצילומים החל ב-2 בנובמבר. טוביאס א'. סצ'ליסר נשכר לעמדת הצלם, ונעמי שוהן שימשה כמעצבת הפקה. הצילומים נעשו בניו זילנד ובאולפנים בלוס אנג'לס, והם תמו ב-26 בפברואר.

ספנסר אווריק נשכר למלאכת העריכה, ועל עבודת האפקטים מיוחדים הופקד כאחראי ריצ'רד מקברייד.

== הפצה ==
הצגת הבכורה של הסרט התקיימה ב-26 בפברואר 2018 בבית הקולנוע "El Capitan" שבעיר לוס אנג'לס. בצפון אמריקה, החלו הקרנות הסרט באופן רשמי ב-9 במרץ, כשבמקור הפצתו יועדה ל-6 באפריל. בישראל, הסרט לא זכה להפצה בבתי הקולנוע.

== הכנסות ==
מהקרנותיו המסחריות בבתי קולנוע סביב העולם, "קמט בזמן" גרף הכנסות של $133,401,882, מתוכן $100,478,608 בצפון אמריקה (75.3%) ו-$32,923,274 בשאר העולם (24.7%). תקציב הסרט, בשילוב עלויות ההפקה והשיווק, נעמד על $250,000,000. בעוד הדסק הכלכלי של "Yahoo!" העריך כי ההפסדים של דיסני נעמדים על בין 86 ל-186 מיליון דולרים, האתר "Deadline" טען כי בחישוב כל ההוצאות וההכנסות ההפסדים נעמדים על כ-$130,000,000.

== קישורים חיצוניים ==

* 

== הערות שוליים ==

קטגוריה:סרטי 2018
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטים שצולמו בניו זילנד
התמרה סרטנית

התמרה סרטנית היא הפיכת תא רגיל לתא סרטני באמצעות שינויים הנעשים במטען התורשתי של תא רגיל ומעניקים לו תכונות סרטניות (כגון ממאירות ויכולת פולשנות), על מנת שתתרחש התמרה סרטנית נדרשת סדרה של שינויים גנטיים.

==הגורמים להתמרה סרטנית==
התמרה סרטנית מתרחשת עקב שינויים סדרתיים ב-DNA המשפיעים על בקרת הפעילות של התא, שינויים אלו מתרחשים בכמה אופנים: באופן אקראי, על ידי חשיפה ממושכת לקרינה (שגורמת לשבירת ה-DNA וליצירת מוטציות) או לחומרים כימיים שונים, על ידי הדבקות בנגיפים מחוללי סרטן, ולעיתים הגנטיקה מעודדת התפתחות סרטנית. ברוב המקרים לא ניתן לדעת מהו האירוע הראשוני (הגורם המסרטן) שגרם לתא להפוך לתא סרטני.

===הפיכת התא לסרטני===
תא הופך לסרטני כאשר מתרחשות מוטציות באופן סדרתי ב-DNA והן מובילות לפגיעה במנגנון הבקרה של התא, מנגנון הבקרה דואג למוות תאי לרגישות למעכבי גדילה וכו', בנוסף המוטציות עלולות לגרום לתא להפוך לפולשני, וליכולת להתחמק ממערכת החיסון. שילוב של פגיעות אלו מוביל את התא להתרבות באופן אינסופי או להפוך לפולשני ולגייס כלי דם אחרים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תא
קטגוריה:סרטן
פטריק קרנס

ד"ר פטריק קרנס (באנגלית: Patrick Carnes) הוא יועץ אמריקאי, עוסק בתחום ההתמכרויות, והמייסד של המכון הבינלאומי למומחי טראומה והתמכרות IITAP. פיתח מספר תוכניות גמילה מהתמכרויות, בהן התמכרות למין.

קרנס סיים תואר ראשון באמנויות ב-1966 באוניברסיטת סנט ג'ון, תואר שני ב-1969 באוניברסיטת בראון, ודוקטורט בחינוך ייעוצי ופיתוח ארגוני ב-1980 באוניברסיטת מינסוטה. הוא פרסם מאמרים וספרים רבים בנושא התמכרות מינית.

קרנס זכה בפרס מפעל החיים של האיגוד לקידום הבריאות המינית (SASH). כיום מעניקים בארגון זה מדי שנה את "פרס קרנס" על שמו, לחוקרים ולקלינאים אשר תרמו תרומה יוצאת דופן בתחום הבריאות המינית.

==ספריו==
<div class="mw-content-ltr">
* Out of the Shadows: Understanding Sexual Addiction (1983)
* Don’t Call It Love (1992)
* Contrary to Love: Helping the Sexual Addict. Hazelden Publishing. (1994)
* Recovery Zone, Volume I (2010)
* A House Interrupted (2011)
</div>

==קישורים חיצוניים==
* [https://www.iitap.com/about/ קרנס] באתר IITAP
* [https://www.gentlepathmeadows.com/about/meet-patrick-carnes קרנס] באתר Gentle Path At The Meadows

==הערות שוליים==

קטגוריה:יועצים
קטגוריה:אמריקאים שנולדו ב-1944
דייוויד ברגר

דייוויד הילברי ברגר (באנגלית: David H. Berger) הוא קצין בדימוס בדרגת גנרל ששירת כמפקד חיל הנחתים של ארצות הברית.

==ביוגרפיה==
ברגר התגייס לחיל הנחתים ב-1981, עבר הכשרה כלוחם וקורס קציני חי"ר, ושירת כמפקד מחלקה בדיוויזיית הנחתים הראשונה. בתקופת מלחמת המפרץ שירת כמפקד פלוגה וקצין מבצעים בגדוד הסיור השני של דיוויזיית הנחתים השנייה. שירת כקצין גיוס של החיל ברואנוק שבוירג'יניה, כמדריך בבסיס הנחתים ביומה שבאריזונה, כמדריך למבצעים מיוחדים בכוח המשלוח השלישי של חיל הנחתים וקצין תכנון במטות המשולבים. בתפקיד זה שירת בבניין הפנטגון בעת פיגועי 11 בספטמבר ב-2001, ושהה בסמוך לבניין שנפגע במתקפה.

בשנים 2002–2004 פיקד על הגדוד השלישי ברגימנט חיל הנחתים השמיני של דיוויזיית הנחתים השנייה. בתקופת פיקודו הוצב הגדוד באוקינאווה, בתחילת 2004 נשלח להאיטי להוביל כוח התערבות צבאי בינלאומי בעקבות מרידה ומהומות אלימות שהתרחשו במדינה. הוא פיקד על רגימנט הנחתים השמיני בתקופה בה הוצב בפלוג'ה שבעיראק. על פועלו כמפקד הרגימנט עוטר בלגיון ההצטיינות עם אות V לאומץ לב. שימש סגן מפקד דיוויזיית הנחתים השנייה וראש מטה כוח קוסובו. בשנים 2009–2011 שירת כקצין אג"ם במטה חיל הנחתים. ב-2012 מונה למפקד דיוויזיית הנחתים הראשונה ולחם עמה במלחמת אפגניסטן. בשנת 2013 מונה למפקד מרכז האימונים ובסיס הנחתים בסן ברנרדינו שבקליפורניה.

ביולי 2014 קודם לדרגת לוטננט גנרל ומונה למפקד כוח המשלוח הראשון של חיל הנחתים. באוגוסט 2016 במקומו מונה לואיס קרפארוטה וברגר מונה למפקד כוחות חיל הנחתים בפיקוד האוקיינוס השקט של ארצות הברית. באוגוסט 2018 מונה למפקד פיקוד פיתוח הלוחמה של הנחתים. 

ביולי 2019 מונה למפקד חיל הנחתים בדרגת גנרל וכיהן בתפקיד עד יולי 2023.

ברגר בעל תואר ראשון בהנדסה מאוניברסיטת טוליין. בעל תואר שני במדיניות ציבורית בינלאומית מאוניברסיטת ג'ונס הופקינס ובעל תואר שני בלימודים צבאיים. הוא בוגר המכללה לפיקוד ומטה של חיל הנחתים ובית הספר של חיל הנחתים ללחימה מתקדמת. בוגר בית הספר של הריינג'רס, בית הספר לצניחה, בית הספר לצלילה של הצי, ובית הספר לסיור אמפיבי של חיל הנחתים.

==קישורים חיצוניים==

* [https://www.hqmc.marines.mil/cmc/Biography.aspx ביוגרפיה] באתר חיל הנחתים

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מפקדי דיוויזיית הנחתים הראשונה
קטגוריה:בוגרי אוניברסיטת ג'ונס הופקינס
קטגוריה:מפקדי חיל הנחתים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1959
קן קרסון

קנת' "קן" קרסון (באנגלית: Kenneth "Ken" Kurson, נולד ב-23 באוקטובר 1968) הוא יועץ פוליטי, עיתונאי, וסופר אמריקאי. כיום (מתחילת 2017) משמש כעורך הראשי של "הניו יורק אובזרוור". הוא שימש בעבר כסגן נשיא בכיר בג'יימסטאון ושות, חברת ייעוץ פוליטי המבוססת בוושינגטון הבירה ופרינסטון, ניו ג'רזי. PolitickerNJ דירגו אותו כ 71 בדירוג המשפיעים ביותר בניו ג'רזי, ברשימת האנשים החזקים של 2009.

== עבודה עם רודי ג'וליאני ==
קרסון חיבר בשיתוף עם ראש העיר לשעבר של ניו-יורק רודי ג'וליאני את הספר "מנהיגות". הספר, שפורסם באוקטובר 2002, הפך מיידית לרב-מכר, ושהה עשרים וחמישה שבועות ברשימת רבי המכר של הניו-יורק טיימס, כולל חמישה שבועות כמספר אחד. עם מעל מיליון עותקים מודפסים, "מנהיגות" זכה לשבחים מהמבקרים, כולל ביקורות מעולות בניו-יורק טיימס ("בטוח, פריימר דינמי על בסיס אתיקה עסקית, והתנהלות אצילית תחת לחץ"), ה"ביקורת הספרים של הניו-יורק טיימס" ("חסון, עם הבזקים של שנינות ייחודית"), ביזנס וויק ("סוער, לא אפולוגטי, וניחן בתשוקה עזה").

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עורכי עיתונים אמריקאים
קטגוריה:יועצים פוליטיים אמריקאים
קטגוריה:אמריקאים שנולדו ב-1968
ג'רי מרטינז

ג'רי פ. מרטינז (באנגלית: Jerry P. Martinez) הוא קצין בדימוס בדרגת לוטננט גנרל, שירת כמפקד חיל האוויר החמישי של ארצות הברית ומפקד פיקוד כוחות ארצות הברית ביפן.
==ביוגרפיה==
מרטינז סיים ב-1986 את לימודיו באקדמיית חיל האוויר של ארצות הברית. עבר קורס טיס בבסיס ואנס באוקלהומה והוכשר כטייס מטוסי תובלה. 

שירת כטייס ומדריך טיסה על מטוסי בואינג KC-135 והשתתף במלחמת המפרץ. לאחר מכן שירת כמוביל מבנה ומדריך טיסה על מטוסי לוקהיד C-141 סטארליפטר. בתום לימודים במכללה לפיקוד ומטה של צבא ארצות הברית שירת כקצין תכנון במטה חיל האוויר. 

בשנים 1999–2001 שירת כמפקד טייסת התובלה הרביעית, בשנים 2001–2003 שירת כראש מחלקת מערכות ניידות אווירית וראש מרכז מבצעי תובלה משותפים בפיקוד התובלה של ארצות הברית. 

ביוני 2004 מונה לסגן מפקד להק המבצעים 436 בחיל האוויר ה-18 ושנה אחר כן מונה לסגן מפקד כנף התדלוק האווירי 22. במרץ 2006 מונה למפקד כנף התובלה 62 המפעילה מטוסי בואינג C-17. בינואר 2008 מונה לעוזר מפקד פיקוד התובלה של חיל האוויר ובספטמבר אותה שנה מונה למפקח הכללי של הפיקוד. בפברואר 2010 מונה לסגן מפקד המפקדה המאוחדת להעברת השליטה הביטחונית באפגניסטן לכוחות הממשלה המקומית. בשנים 2011–2013 שירת כראש ענף לשילוב כוחות וסגן קצין אג"ם במפקדת חיל האוויר. ביוני 2013 מונה לסגן ראש מטה מפקדת כוחות בעלות הברית בהולנד וקודם במהלך כהונתו לדרגת מייג'ור גנרל. במאי 2015 מונה לקצין אג"ם פיקוד התובלה של חיל האוויר. 

באוקטובר 2016 קודם לדרגת לוטננט גנרל ומונה למפקד חיל האוויר החמישי של ארצות הברית ולמפקד הכוחות האמריקאים ביפן. שירת בתפקיד עד פברואר 2019.

במהלך שירותו צבר מרטינז למעלה מ-4,000 שעות טיסה, על מטוסי לוקהיד C-141 סטארליפטר, C-5 גלקסי, בואינג C-17 גלובמאסטר III ובואינג KC-135. 

מרטינז בעל תואר שני במנהל עסקים מאוניברסיטת ובסטר בסנט לואיס, בוגר המכללה לפיקוד ומטה של הצבא, בוגר המכללה למלחמה של חיל האוויר, ובוגר המכללה למטה של הכוחות המשולבים. 

==קישורים חיצוניים==

*[http://www.af.mil/About-Us/Biographies/Display/Article/108505/major-general-jerry-p-martinez/ ביוגרפיה] באתר חיל האוויר של ארצות הברית

קטגוריה:אמריקאים שנולדו ב-1964
קטגוריה:גנרלים בחיל האוויר של ארצות הברית
קטגוריה:מעוטרי מדליית השירות המצוין של חיל האוויר
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:טייסי חיל האוויר של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
סן אלפונסו דל מאר

מראה חלקי של הבריכה על רקע בנייני אתר הנופש
סן אלפונסו דל מאר (ספרדית: San Alfonso del Mar) הוא אתר נופש פרטי ליד העיר אלגרובו (Algarrobo) בחוף האוקיינוס השקט בצ'ילה, כ-100 קילומטרים ממערב לבירת המדינה סנטיאגו. האתר ידוע בכך שקיימת בו בריכת השחייה המלאכותית השנייה בגודלה בעולם.

הבריכה, שנפתחה בדצמבר 2006, בנויה במקביל לחוף האוקיינוס באורך של 1,013 מטרים. היא משתרעת על פני שטח של 80 אלף מטר רבוע. עומקה המרבי הוא 3.5 מטרים והיא מכילה 250 מיליון ליטר של מי ים. אלו נשאבים מהאוקיינוס, מסוננים ומטופלים לפני הזרמתם אל הבריכה. במהלך חודשי הקיץ נשמרים מי הבריכה בטמפרטורה של 26 מעלות צלזיוס, הגבוהה מטמפרטורת מי האוקיינוס הסמוך. לאורך חופה המזרחי של הברכה משתרעים בנייני אתר הנופש.

הבריכה נבנתה על ידי החברה הצ'ילאנית Crystal Lagoons.

==קישורים חיצוניים==

* 
* [http://www.dailymail.co.uk/news/article-2147443/Worlds-biggest-pool-holds-66-million-gallons.html ידיעה על הבריכה], באתר Daily Mail
* [https://www.youtube.com/watch?v=C6yHhScgxqI&feature=player_embedded סרטון על הברכה], בערוץ רויטרס באתר YouTube
* [http://www.crystal-lagoons.com/ אתר Crystal Lagoons]

==הערות שוליים==

קטגוריה:בתי מלון
קטגוריה:בריכות שחייה
קטגוריה:צ'ילה: מבנים
קטגוריה:מחוז ולפראיסו
עונת 1922/1923 בפוטבול ליג

עונת 1922/1923 הייתה העונה ה-31 של הפוטבול ליג שהיא הייתה הליגה האנגלית הבכירה בכדורגל. העונה החלה ב-26 באוגוסט 1922 והסתיימה ב-5 במאי 1923. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. נוטינגהאם פורסט וסטוק סיטי היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ליברפול זכתה באליפות בפעם הרביעית בתולדות המועדון ובפעם השנייה בציפות. 

בסוף העונה לליגת משנה ירדו סטוק סיטי ואולדהאם אתלטיק. במקומן לליגה הבכירה עלו נוטס קאונטי ווסטהאם יונייטד.

==כדורגלנים מצטיינים==
צ'ארלי באקן מסנדרלנד כבש 30 שערים וזכה בתואר מלך השערים. 
 
==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ליברפול||42||26||8||8||70||31||2.258|| 39||60 ||זכייה בליגה
|-
|2|| סנדרלנד||42 ||22||10||10||72||54 ||1.333|| 18||54
|-
|3|| האדרספילד טאון||42 ||21||11||10||60||32 ||1.875|| 28||53
|-
|4|| ניוקאסל יונייטד||42 ||18||12||12||45||37 ||1.216|| 12||48
|-
|5|| אברטון||42 ||20||7||15||63||59 ||1.068|| 4||47
|-
|6|| אסטון וילה||42 ||18||10||14||64||51 ||1.255|| 13||46
|-
|7|| וסט ברומיץ' אלביון||42 ||17||11||14||58||49 ||1.184|| 11||45
|-
|8|| מנצ'סטר סיטי||42|| 17||11||14||50||49|| 1.020|| 1||45
|- 
|9|| קארדיף סיטי||42 ||18||7||17||73||59 ||1.237|| 24||43
|-
|10|| שפילד יונייטד||42 ||16||10||16||68||64 ||1.063|| 4||42
|-
|11|| ארסנל||42 ||16||10||16||61||62 ||0.984|| 1-||42
|-
|12|| טוטנהאם הוטספר||42 ||17||7||18||50||50 ||1.000|| 0||41
|- bgcolor=#99BADD 
|13|| בולטון וונדררס||42 ||14||12||16||50||58 ||0.862||8-||40||זכייה בגביע האנגלי
|-
|14|| בלקברן רוברס||42 ||14||12||16||47||62 ||0.758|| 15-||40
|-
|15|| ברנלי||42 ||16||6||20||58||59 ||0.983||1-||38
|-
|16|| פרסטון נורת' אנד||42 ||13||11||18||60||64 ||0.938||4-||37
|-
|17|| ברמינגהאם סיטי||42 ||13||11||18||41||57 ||0.719||16-||37
|-
|18|| מידלסברו||42 ||13||10||19||57||63 ||0.905|| 6-||36
|-
|19|| צ'לסי||42 ||9||18||15||45||53 ||0.849||8-||36
|-
|20|| נוטינגהאם פורסט||42 ||13||8||21||41||70 ||0.586||29-||34
|- bgcolor=#F08080 
|21|| סטוק סיטי||42 ||10||10||22||47||67 ||0.701|| 20-||30||ירדה ליגה
|- bgcolor=#F08080 
|22|| אולדהאם אתלטיק||42 ||10||10||22||35||65 ||0.538||30-||30||ירדה ליגה
|}
==קישורים חיצוניים==
* [http://www.rsssf.com/engpaul/FLA/1922-23.html נתונים מפורטים מאתר rsssf]

קטגוריה:תחרויות כדורגל ב-1922
קטגוריה:תחרויות כדורגל ב-1923
קטגוריה:עונות בפוטבול ליג
קטגוריה:1922 בממלכה המאוחדת
קטגוריה:1923 בממלכה המאוחדת
לויד נולאן

לויד נולאן (באנגלית: Lloyd Nolan; 11 באוגוסט 1902 – 27 בספטמבר 1985) היה שחקן קולנוע, טלוויזיה ותיאטרון אמריקאי.

==ביוגרפיה==
נולאן נולד בסן פרנסיסקו ושירת בצי המסחרי של ארצות הברית. לאחר מכן הצטרף ללהקת שחקנים בקייפ קוד והופיע במספר הפקות בברודוויי.

ב-1935 עבר להוליווד שם חתם חוזים עם סרטי פרמאונט ופוקס המאה ה-20. הוא השתתף בכ-160 הופעות בקולנוע ובטלוויזיה, בעיקר בסרטים שהוגדרו כ-בי מובי ובעיקר בתפקידים של רופא, בלש ושוטר.

סרטו הראשון היה "G Men" לצידו של ג'יימס קאגני (1935). מסרטיו הרבים יש לציין את סרט המלחמה "Bataan" לצידו של רוברט טיילור (1943), בתור שוטר ב"אילן גדל בברוקלין" לצידה של דורותי מקגוויר (1943), בתור חוואי סוסים ב"הדשא הירוק של ויומינג" (1948), בתור רופא ב"פייטון פלייס" לצידה של לנה טרנר (1957) איתה הופיע גם בסרט "דיוקן בשחור" (1960). השתתף במספר סרטים בלשיים בתור הבלש הפיקטיבי Michael Shayne. כן השתתף בתפקידים קטנים בסרטים "Ice Station Zebra" (1968), "נמל תעופה", "Earthquake" (1974) ועוד. סרטו האחרון היה "חנה ואחיותיה" של וודי אלן (1985).

בטלוויזיה השתתף בעשרות סדרות ותוכניות כמו "בוננזה", "Martin Kane, Private Eye", "McCloud", "Ellery Queen ", "מקמילן ואשתו" ועוד.

ב-1955 השתתף בתיאטרון ובעיבוד לטלוויזיה של המחזה "The Caine Mutiny Court-Martial" בו גילם את דמותו של קפטן קוויג (אותו גילם המפרי בוגרט בסרט "המרד על הקיין"). על תפקידו זה בטלוויזיה זכה בפרס אמי.

נולאן מת מסרטן הריאות בגיל 83 ב-1985.

==קישורים חיצוניים==

* [https://www.youtube.com/watch?v=nYAXV5tB0ek&list=PLBqM8HoQIPlaLg3D__zbI7NBtxwnB8nFS&index=1 לויד נולאן], באתר יוטיוב
* 
* [http://articles.latimes.com/1985-09-28/local/me-17389_1_lloyd-nolan הספד על לויד נולאן], באתר לוס אנג'לס טיימס

קטגוריה:סן פרנסיסקו: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס דונלדסון
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1902
קטגוריה:אמריקאים שנפטרו ב-1985
עונת 1923/1924 בפוטבול ליג

עונת 1923/1924 הייתה העונה ה-32 של הפוטבול ליג שהיא הייתה הליגה האנגלית הבכירה בכדורגל. העונה החלה ב-25 באוגוסט 1923 והסתיימה ב-3 במאי 1924. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. נוטס קאונטי ווסטהאם יונייטד (בפעם הראשונה בתולדות המועדון) היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

האדרספילד טאון זכתה באליפות בפעם הראשונה בתולדות המועדון. 

בסוף העונה לליגת משנה ירדו מידלסברו וצ'לסי. במקומן לליגה הבכירה עלו לידס יונייטד (בפעם הראשונה בתולדות המועדון) וברי.

==כדורגלנים מצטיינים==
וילף צ'דוויק מאברטון כבש 28 שערים וזכה בתואר מלך השערים. 
 
==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| האדרספילד טאון||42||23||11||8||60||33||1.818|| 27||57 ||זכייה בליגה
|-
|2|| קארדיף סיטי||42 ||22||13||7||61||34 ||1.794|| 27||57
|-
|3|| סנדרלנד||42 ||22||9||11||71||54 ||1.315|| 17||53
|-
|4|| בולטון וונדררס||42 ||18||14||10||68||34 ||2.000|| 34||50
|-
|5|| שפילד יונייטד||42 ||19||12||11||69||49 ||1.408|| 20||50
|-
|6|| אסטון וילה||42 ||18||13||11||52||37 ||1.405|| 15||49
|-
|7|| אברטון||42 ||18||13||11||62||53 ||1.170|| 9||49
|-
|8|| בלקברן רוברס||42 ||17||11||14||54||50 ||1.080|| 4||45
|- bgcolor=#99BADD 
|9|| ניוקאסל יונייטד||42 ||17||10||15||60||54 ||1.111|| 6||44||זכייה בגביע האנגלי
|-
|10|| נוטס קאונטי||42 ||14||14||14||44||49 ||0.898||5-||42
|-
|11|| מנצ'סטר סיטי||42 ||15||12||15||54||71 ||0.761||17-||42
|-
|12|| ליברפול||42 ||15||11||16||49||48 ||1.021|| 1||41
|-
|13|| וסטהאם יונייטד||42 ||13||15||14||40||43 ||0.930||3-||41
|-
|14|| ברמינגהאם סיטי||42 ||13||13||16||41||49 ||0.837||8-||39
|-
|15|| טוטנהאם הוטספר||42 ||12||14||16||50||56 ||0.893||6-||38
|-
|16|| וסט ברומיץ' אלביון||42 ||12||14||16||51||62 ||0.823||11-||38
|-
|17|| ברנלי||42 ||12||12||18||55||60 ||0.917||5-||36
|-
|18|| פרסטון נורת' אנד||42 ||12||10||20||52||67 ||0.776||17-||34
|-
|19|| ארסנל||42 ||12||9||21||40||63 ||0.635|| - 23||33
|-
|20|| נוטינגהאם פורסט||42 ||10||12||20||42||64 ||0.656||22-||32
|- bgcolor=#F08080 
|21|| צ'לסי||42 ||9||14||19||31||53 ||0.585||22-||32||ירדה ליגה
|- bgcolor=#F08080 
|22|| מידלסברו||42 ||7||8||27||37||60 ||0.617||23-||22||ירדה ליגה
|}

==קישורים חיצוניים==
* [http://www.rsssf.com/engpaul/FLA/1923-24.html נתונים מפורטים מאתר rsssf]

קטגוריה:תחרויות כדורגל ב-1923
קטגוריה:תחרויות כדורגל ב-1924
קטגוריה:עונות בפוטבול ליג
קטגוריה:1923 בממלכה המאוחדת